Bulle draf in groen uit vir Sanparke | Netwerk24
DA-man dien klagte in ná stakers sy vingers, ribbe breek
Stakende munisipale werkers het ’n DA-raadslid in die Brits-omgewing glo die afgelope week aangerand en as gyselaar gehou.
5 vas wat glo Kaapse haarkapper beroof
Die polisie en buurtwaglede het Maandag in Rondebosch, Kaapstad, vinnig opgetree en vyf vermeende rowers vasgetrek wat glo ’n haarkapper beroof het.
88-jarige versmoor, kry dalk hartaanval tydens rooftog
Henry Coetzee (88) se aanvallers het dié netjiese, byna-kluisenaar in sy laaste oomblikke van sy waardigheid gestroop deur hom op sy maag op ’n bed te laat lê.
REGSTREEKS: Indië t. SA (SA: 132/8)
Indië benodig slegs twee paaltjies om die derde toets teen Suid-Afrika ook met meer as 'n beurt te wen. Volg die aksie op dag vier in Ranchi regstreeks hier.
Tiger reg om stokke te swaai ná operasie
Tiger Woods het Maandag bevestig hy is ná ’n onlangse knie-operasie op koers om sy terugkeer by vandeesweek se Zozo-gholftoernooi in Japan te maak.
Nieu-Seeland klop Australië in netbalriller
Nieu-Seeland se netbalspan het een hand op die Constellation-beker nadat hy Australië Sondag in ’n riller in Sydney met 54-53 geklop het.
Kragplan kan tot R100 mjd. méér kos as verwag
Die regering se nuwe kragplan volg nie die roete van laagste koste nie en sal die ekonomie sowat R100 miljard meer kos as verwag.
Dís wie Guptas se myn gaan koop
Die mynmaatskappy Lurco is “uiters verheug” dat hy as koper van die Guptas se Koornfontein-myn aangewys is.
Tiso Blackstar ly groot verlies in ‘moeilike jaar’
Ondanks ’n verlaging van 6,5% in sy skuld, het die mediagroep Tiso Blackstar ’n beduidend swak jaar beleef.
Hoop die rede waarom boere in Karoo vasbyt
Om duisende blokkies vleis op stokkies te ryg is nie klein hondjie grootmaak nie.
Jag verdien géén plek in Botswana se bewaringsplan
In sy ManFriday-rubriek in dié ruimte (13.08) verdedig Tony Weaver Botswana wat sy jagverbod opgehef het.
Hoekom ek vir Greta Thunberg gegril het . . .
Ek het soos baie ander seker nogal gegril vir die propagandavertoning van Greta Thunberg.
KYK: Lady Gaga val lelik by verhoog af
Eina! Die superster Lady Gaga is glo ongeskonde nadat sy en ’n aanhanger saam by ’n verhoog afgetuimel het.
Harry sê media sal hom nie boelie soos sy ma
Hy sal nie geboelie word om dieselfde speletjie met die media te speel wat hy glo tot die dood van sy geliefde ma, Diana, gelei het nie.
Pretoria kry nuwe stadsorkes
Pretorianers met ’n voorliefde vir orkesmusiek het ’n vroeë Kersgeskenk gekry: Die stad het amptelik ’n nuwe simfonieorkes.
Waar’s dit lekker?
Daar is min dinge beter vir die siel as om te gaan slaap met die klanke van branders wat breek en wakker te word met ’n uitsig op die see.
Bulle draf in groen uit vir Sanparke
Deur Ischke de Jager 11 April 2019 09:53
Die Vodacom Bulle draf Saterdag in die kragmeting op Loftus teen die Reds in groen rugbytruie uit om Sanparke se “helde” te vereer.
Pote Human, afrigter van die Vodacom Bulle, op Woensdag se mediakonferensie by Sanparke se hoofkantoor in Pretoria. Foto: Deaan Vivier
Netwerk24Foto: Deaan Vivier
Die rugbyspan het saamgespan met Sanparke en die tydskrif Wild Card om bewusmaking te skep oor die werk wat Sanparke se wildbewaarders daagliks doen om Suid-Afrika se nasionale parke te beskerm.
Die aankondiging is Woensdag gedoen op ’n mediakonferensie by Sanparke se hoofkantoor in Pretoria.
Die Vodacom Bulle Trevor Nyakane (stut), Jesse Kriel (heelagter) en Handré Pollard (losskakel) was teenwoordig toe die aankondiging gedoen is.
Die manne van Pretoria se groen truie is ontwerp deur Puma, die span se klereborg.
Puma het ook R50 000 aan Sanparke geskenk.
Fundisile Mketeni, uitvoerende hoof van Sanparke, sê die ondersteuning van die Vodacom Bulle sal baie doen om bewusmaking te skep vir bewaring en vir die mans en vroue in groen.
“Een van die grootste bewaringsuitdagings in die 21ste eeu is misdaad teen wilde diere en sonder hulp sal ons nie die aanslag op ons natuurlike erfenis kan keer nie,” sê Mketeni.
Dumisani Dlamini, Sanparke se finansiële hoof, en Willem Strauss, president van die Blou Bulle Rugbyunie, met die trui waarin die Vodacom Bulle Saterdag gaan speel in hul kragmeting teen die Reds op Loftus. Foto: Deaan Vivier
“Ons is dankbaar vir die Vodacom Bulle se toetrede om ons natuurlike erfenis vir generasies vorentoe te bewaar.”
Die wildbewaarders plaas dikwels hul lewe op die spel om bedreigde spesies, soos die renoster, te beskerm.
’n Aantal superhelde, soos Loftus na Sanparke se veldwagters verwys, sal die aksie op die veld tussen die twee spanne vanuit die BBP-rusbank dophou. Ná die wedstryd gaan hulle ’n ererondte om die veld stap.
Dit dien as ekstra motivering om ons beste spel te speel.
As kaptein van die Vodacom Bulle sê Pollard bewaring lê ná aan die spelers se hart en dat hulle beter as gewoonlik sal speel vir hierdie spesiale geleentheid.
“Ons sal die voorreg hê om voor die Reds te staan te kom in die teenwoordigheid van sommige van Sanparke se veldwagters. Dit dien as ekstra motivering om ons beste spel te speel,” sê Pollard.
Die kragmeting tussen die Vodacom Bulle en die Reds op Loftus skop om 17:15 af.
Lees meer: Meer soet as suur vir Pote
Daar sal aktiwiteite wees vir die ondersteuners, en diegene wat die wedstryd bywoon, word aangemoedig om hul groen Vodacom Bulle-rugbytruie – of enigiets groen – aan te trek.
Trevor Nyakane, Jesse Kriel, Handré Pollard, Pote Human (afrigter) en Lizo Gqoboka van die Vodacom Bulle op die mediakonferensie oor Saterdag se wedstryd teen die Reds by Sanparke se hoofkantoor in Pretoria. Foto: Deaan Vivier
Die Blou Bul-senter Jesse Kriel by ’n afbeelding van ’n renoster by Sanparke se hoofkantoor in Pretoria. Foto: Deaan Vivier
Voor is Dumisani Dlamini, Sanparke se finansiële hoof, en Willem Strauss, president van die Blou Bulle Rugbyunie, met die trui waarin die Vodacom Bulle Saterdag speel teen die Reds. Van links is, agter: Liza McCourt, bedryfshoof van Sanparke, Handré Pollard, Jesse Kriel, Trevor Nyakane en Lizo Gqoboka by afbeeldings van renosters by Sanparke se hoofkantoor in Pretoria. Foto: Deaan Vivier
Die Vodacom Bulle se stut, Lizo Gqoboka, met ’n voorbeeld van die groen rugbytruie waarin die Bulle Saterdag gaan speel. Foto: Deaan Vivier
Meer oor: Sanparke | Bulle | Handré Pollard | Pote Human | Pretoria | Loftus | Bewaring
Bulle kry Springbok-slaankrag
Bulle moet blitsig kuur vir ou kwaal kry
Bulle nie paniekerig ná bloutjie
Bulle moet ingesteldheid verander
Mashaba: DA praat Woensdag oor pad vorentoe
Kaapstad: Damvlakke onder 80%, steeds hoër as in 2018
DA bekyk ooreenkoms met EFF in Jhb
Ooreenkoms tussen Britte, EU weer besig om te verbrokkel
Faf de Klerk steek tong uit vir kritici